[Foto's] Só lyk die 12 Mej. SA-finaliste | Maroela Media
Die 12 finaliste wat volgende maand om die kroon in die Mej. SA-kompetisie gaan meeding, is amptelik bekend gemaak.
Dié finaliste is Adé van Heerden (25), Boipelo Mabe (23), Demi-Leigh Nel-Peters (21), Iman Mkwanazi (26), Kayla Malherbe (21), Nicole van Niekerk (26), Nompumelelo Mampholo (20), Odirile Sepeng (23), Priyeshka Lutchman (24), Shané Naidoo (24), Shelbe Pretorius (23) en Yuta Raubenheimer (25).
Die kroondraer van dié kompetisie, wat vir die eerste keer in 1943 aangebied is, gaan vanjaar 'n allemintige R1-miljoen kontantprys ontvang tydens die kroningsgeleentheid by Sun City. Benewens dié prys wen sy ook 'n nuwe motor, 'n oorsese vakansie en ander pryse ter waarde van meer as R2 miljoen.
Die huidige Mej. Suid-Afrika, Ntandoyenkosi Kunene, gaan by dié geleentheid die kroon oorhandig.
Claudia Henkel, voormalige Mej. Suid-Afrika en mediabestuurder van Sun International, het gesê dié kompetisie ploeg terug in die lewe van vroue en probeer ook hul lewens verander. "Die kontantprys sal die wenner se lewe vir altyd verander en haar in staat stel om enigiets te bereik wat sy in haar lewe wou doen. Ons wil die beste persoon vir dié belangrike rol lok," het sy gesê.
Vir meer inligting besoek die Mej. Suid-Afrika-webwerf.
Adé van Heerden (Foto: Twitter)
Hulle is almal pragtig…
Dit is hartseer dat vrouens nog steeds op uiterlike voorkoms ge'judge' moet word. Al wat ek sien as ek na die foto's kyk is borste……..
Jammer hulle is so skraps geklee. 'n Vrou is tog baie meer as net haar lyf.
Yuta Raubenheimer is my gunsteling.
Tweede, Kayla Malherbe.
Skoonheid gaan oor voorkoms en nie oor ENIGE ANDER onderwerp nie .Haal die jannie jammergat ander KWALITEITE uit,Dis n SKOONHEID kompetisie nie n kappie en klooster kompetisie nie. Ons wil darem trots ook wees op die wenner.